จัดรถชัตเติ้ลบัสแฮปปี้แลนด์-หมอชิต
สนข.เสนอไอเดียให้ รฟม.แก้รถติดลาดพร้าวระหว่างสร้างสายสีเหลือง,เมื่อวันที่ 18 เม.ย. 61 นายชัยวัฒน์ ทองคำคูณ ผู้อำนวยการสำนักงานนโยบายและแผนการขนส่งและการจราจร (สนข.) กล่าวว่า การก่อสร้างโครงการรถไฟฟ้าสายสีเหลือง ลาดพร้าว-สำโรง เริ่มทยอยเข้าพื้นที่ก่อสร้างบนถนนลาดพร้าว โดยจะปิดการจราจรเป็นช่วงๆ ซึ่งส่งผลกระทบต่อการจราจรเพิ่มขึ้นเรื่อยๆ เนื่องจากถนนลาดพร้าวเป็นเส้นทางหลักระบายรถฝั่งตะวันออกเข้าออกพื้นที่ชั้นใน ไม่สามารถเลี่ยงไปใช้เส้นทางอื่น เพราะถนนรามคำแหง รามอินทรา มีการก่อสร้างรถไฟฟ้าเช่นกัน ตนในฐานะกรรมการบอร์ด รฟม. ได้เสนอที่ประชุมให้ รฟม. จัดหามาตรการรองรับเพื่อลดผลกระทบที่จะเกิดขึ้นระหว่างก่อสร้างเต็มรูปแบบ เช่น การจัดรถชัตเติ้ลบัสวิ่งรับส่งประชาชนที่อาศัยสองฝั่งถนนลาดพร้าวเพื่อลดปริมาณจราจรบนถนน เริ่มวิ่งจากแฮปปี้แลนด์ถึงหมอชิต โดยกำหนดจุดจอดหลักๆที่สามารถเชื่อมต่อรถไฟฟ้าได้ เช่น ที่แยกรัชดา-ลาดพร้าว เพื่อให้ประชาชนต่อรถไฟฟ้าสายสีน้ำเงินที่หมอชิต ต่อรถไฟฟ้าบีทีเอส เป็นต้น โดยเปิดช่องทางพิเศษ เพื่อให้รถชัตเติิ้ลบัสเดินทางได้สะดวกรวดเร็วขึ้น ส่วนอัตราค่าโดยสาร ให้พิจารณาตามความเหมาะสม อาจเก็บแต่ถูกกว่า เพื่อดึงดูดให้ คนหันมาใช้บริการมากขึ้น ทาง รฟม. รับไว้พิจารณาดำเนินการแล้ว,วันเดียวกัน รฟม.แจ้งว่า บริษัท ยูนิค เอ็นจิเนียริ่งฯ ผู้รับจ้างงานก่อสร้างโครงสร้างทางวิ่งยกระดับ สัญญาที่ 4 ช่วงคลองบ้านม้า-สุวินทวงศ์ โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย-มีนบุรี มีความจำเป็นต้องเบี่ยงจราจรถนนรามคำแหง เพื่อดำเนินการก่อสร้างรถไฟฟ้าบริเวณเกาะกลางถนน ซอยรามคำแหง 118 ถึงซอยรามคำแหง 130 ทั้งฝั่งขาเข้าและขาออก ฝั่งละ 1 ช่องจราจร (ชิดเกาะกลาง) ตลอด 24 ชั่วโมง ตั้งแต่วันที่ 25 เม.ย.61 เวลา 22.00 น. เป็นต้นไป ทั้งนี้ อาจทำให้ผู้ใช้เส้นทางไม่ได้รับความสะดวกและอาจมีเสียงดังรบกวนในช่วงที่มีการดำเนินการก่อสร้าง รฟม.ต้องขออภัยมา ณ โอกาสนี้.
นายชัยวัฒน์ ทองคำคูณ ผู้อำนวยการสำนักงานนโยบายและแผนการขนส่งและการจราจร (สนข.) กล่าวว่า การก่อสร้างโครงการรถไฟฟ้าสายสีเหลือง ลาดพร้าว-สำโรง
สายสีส้ม,สร้างรถไฟฟ้า,รถไฟฟ้า,แก้ปัญหารถติด,ถนนลาดพร้าว